કેન્દ્ર સરકાર સોમવારે સુપ્રીમ કોર્ટમાં સોગંદનામું રજૂ કરી રોહિંગ્યા મુસ્લિમોને પરત મ્યાનમાર મોકલવાની યોજનાનો ખુલાસો કરશે. કેન્દ્રીય ગૃહમંત્રી રાજનાથસિંહે આજે એક સમારોહમાં જાણકારી આપી. રાજનાથસિંહે કહ્યું કે,”સરકાર 18મી સપ્ટેમ્બરે આ મામલે સુપ્રિમ કોર્ટમાં સોગંદનામું રજૂ કરશે.” ભારતમાં રહેનાર રોહિંગ્યા મુસ્લિમોનાં ભવિષ્યને લઇ સુપ્રિમ કોર્ટે સરકારને પોતાની રણનીતિ બનાવવા કહ્યું હતું. સરકાર દ્વારા રોહિંગ્યા મુસ્લિમોને મ્યાનમાર પરત મોકલવાનાં નિર્ણયની અરજીને જોતાં કોર્ટે કેન્દ્ર સરકાર પાસે જવાબ માંગ્યો છે.